เมลาเนีย ทรัมป์

เมลาเนีย คเนาส์ ทรัมป์ (Melania Knauss Trump) ชื่อเกิด เมลานิยา คนาวส์ (Melanija Knavs; เกิด 26 เมษายน ค.ศ. 1970) เป็นอดีตนางแบบชาวสโลวีเนียและอเมริกันที่ดำรงตำแหน่งสุภาพสตรีหมายเลขหนึ่งสหรัฐ ตั้งแต่ ค.ศ. 2025 ในฐานะภรรยาของประธานาธิบดี ดอนัลด์ ทรัมป์ ก่อนหน้านี้เธอเคยดำรงตำแหน่งใน ค.ศ. 2017 ถึง 2021 เธอเป็นพลเมืองแปลงสัญชาติคนแรกที่เป็นสุภาพสตรีหมายเลขหนึ่ง สุภาพสตรีหมายเลขหนึ่งสหรัฐคนที่สองที่เกิดในต่างประเทศต่อจากลุยซา แอดัมส์ (ภรรยาของจอห์น ควินซี แอดัมส์) สุภาพสตรีหมายเลขหนึ่งคนที่สองที่นับถือนิกายคาทอลิกต่อจากแจ็กเกอลีน เคนเนดี (ภรรยาของจอห์น เอฟ. เคนเนดี) และสุภาพสตรีหมายเลขหนึ่งคนที่สองที่ดำรงตำแหน่งสองสมัยไม่ติดต่อกันต่อจากแฟรนซิส คลีฟแลนด์ (ภรรยาของโกรเวอร์ คลีฟแลนด์)คลีฟแลนด์ดำรงตำแหน่งใน ค.ศ. 1886 ถึง 1889 และอีกครั้งใน ค.ศ. 1893 ถึง 1897
เมลานิยา คนาวส์เกิดที่สาธารณรัฐสังคมนิยมสโลวีเนีย (ตอนนั้นเป็นส่วนหนึ่งของยูโกสลาเวีย) โดยเริ่มทำงานเป็นนางแบบแฟชั่นตอนอายุ 16 ปี เธอเปลี่ยนรูปสะกดของชื่อเป็น เมลาเนีย คเนาส์ และเดินทางไปปารีสและมิลานเพื่อหาอาชีพนางแบบก่อนเข้าพบเปาโล ซัมโปลลี ผู้จ้างเธอและสนับสนุนการย้ายถิ่นฐานไปยังสหรัฐอเมริกาใน ค.ศ. 1996 เธอทำงานเป็นนางแบบต่อในแมนฮัตตัน ซึ่งซัมโปลลีแนะนำให้เธอรู้จักกับดอนัลด์ ทรัมป์ ผู้พัฒนาอสังหาริมทรัพย์ ใน ค.ศ. 1998 หลังจากนั้นไม่นานเมลาเนียและดอนัลด์เริ่มออกเดท เขาทำงานเพื่อให้เธอเป็นนางแบบมากขึ้น และเธอก็สนับสนุนเขาในช่วงการเลือกตั้งประธานาธิบดี ค.ศ. 2000 เมลาเนียและดอนัลด์ ทรัมป์แต่งงานใน ค.ศ. 2005 และปีถัดมาเธอให้กำเนิดบุตรชายชื่อบาร์รอน ทรัมป์ เธออุทิศเวลาส่วนใหญ่ให้กับบาร์รอนในช่วงที่เขายังเด็ก โดยใช้เวลาในการทำงานหรือไปร่วมงานต่าง ๆ กับสามีน้อยลง เธอก่อตั้งแบรนด์เครื่องประดับของตัวเองชื่อว่า Melania ใน ค.ศ. 2009

**ชีวิตช่วงต้นและการศึกษา**
เมลานิยา คนาวส์เกิดเมื่อวันที่ 26 เมษายน ค.ศ. 1970 ที่นอวอเมสตอ ยูโกสลาเวีย ในบริเวณที่ปัจจุบันคือประเทศสโลวีเนีย วิกตอร์ คนาวส์ (Viktor Knavs) พ่อของเธอตอนแรกทำงานเป็นคนขับรถ และในที่สุดเขาก็ขายชิ้นส่วนรถยนต์ให้กับผู้ผลิตยานยนต์ของรัฐ เนื่องจากเขาสร้างสายเชื่อมโยงกับสันนิบาตคอมมิวนิสต์แห่งยูโกสลาเวีย ซึ่งเป็นพรรคคอมมิวนิสต์แห่งชาติpp=48–49 อามาลิยา (Amalija) แม่ของเธอทำงานเป็นช่างตัดเย็บเสื้อผ้าจากบริษัทผลิตเสื้อผ้าเด็ก Jutranjka ที่ Sevnicap=51 ในเมือง Sevnica ครอบครัวนี้อาศัยอยู่ในอาคารที่พักอาศัยของรัฐ Naselje Heroja Marokap=336 เธอมีพี่สาวชื่ออิเนส (Ines)p=56 และพี่ชายต่างมารดาจากความสัมพันธ์ครั้งก่อนของพ่อชื่อ Denis Cigelnjak ซึ่งเธอรายงานว่าไม่เคยพบกันมาก่อนp=50 พ่อของเธอปฏิเสธความเป็นพ่อของเด็กชาย แม้ว่าหลังได้รับการยืนยันจากการตรวจสอบความเป็นบิดาก็ตาม
แม่ว่าพ่อของเมลานิยาเป็นสมาชิกพรรคคอมมิวนิสต์แห่งยูโกสลาเวียที่ประกาศนโยบายรัฐอเทวนิยม เขาให้ลูกสาวรับบัพติศมาเป็นคาทอลิกตามปกติอย่างลับ ๆp=94 ครอบครัวนี้มีฐานะดีเมื่อเทียบกับคนส่วนใหญ่ที่อาศัยอยู่ในสังคมคอมมิวนิสต์ พวกเขามักไปเที่ยวพักผ่อนในส่วนอื่น ๆ ของยุโรป อพาร์ทเมนต์ของพวกเขาได้รับการตกแต่งด้วยผนังสีสันสดใส ซึ่งถือเป็นการเปลี่ยนแปลงครั้งใหญ่จากอพาร์ทเมนต์อื่น ๆ ในชนบทp=50
ในวัยเด็ก เมลานิยาเข้าร่วมงานแสดงแฟชั่นที่นำเสนอเสื้อผ้าเด็กเหมือนกับลูกหลานของคนงานในโรงงานคนอื่นp=337 อุตสาหกรรมสิ่งทอเป็นอุตสาหกรรมหลักของเมือง Sevnica โดยนักเรียนได้รับการยกเว้นจากโรงเรียนเพื่อเข้าร่วมการแสดงpp=52–53 เมลานิยาแสดงความสนใจในแฟชั่นตั้งแต่ยังเด็ก และเธอเริ่มออกแบบและตัดเย็บเสื้อผ้าของเธอเองp=336 โดยพัฒนาความสามารถจากการดูแม่ทำงานp=52 เมลานิยาเรียนเก่งมากจนได้รับแต่งตั้งให้เป็นเหรัญญิกโรงเรียนp=54
เมื่อเมลานิยาเข้าสู่วัยรุ่น เธอกับครอบครัวย้ายไปอยู่บ้านสองชั้นใน Sevnica เมลานิยาได้รับอิทธิพลจากสหรัฐอเมริกาตั้งแต่ยังเยาว์วัยที่สโลวีเนีย เธอกล่าวถึงการดำรงตำแหน่งประธานาธิบดีของโรนัลด์ เรแกนว่าเป็นจุดเริ่มต้นของยุคใหม่ในประเทศของเธอเอง และการเปิดตัว CNN International ใน ค.ศ. 1985 ทำให้ครอบครัวของเธอสามารถเข้าถึงสื่ออเมริกาได้pp=55–57 สิ่งที่น่าสนใจเป็นพิเศษสำหรับเมลานิยาคือการได้สัมผัสกับแฟชั่นระดับโลกp=52 เมื่ออายุได้ 15 ปี เธอเข้าเรียนที่โรงเรียนมัธยมศึกษาสำหรับการออกแบบและการถ่ายภาพในเมืองลูบลิยานา โดยต้องเดินทางไกลจากบ้านเกิดไปยังเมืองหลวงและกลับด้วยรถไฟทุกวัน หลังจากปีแรก เธอและอิเนสก็ย้ายไปเมืองหลวงด้วยกัน โดยอาศัยในอพาร์ตเมนต์ที่พ่อของพวกเธอเป็นผู้จ่ายค่าใช้จ่ายให้pp=53–54 หลังจบการศึกษาตอนอายุ 19 ปี เธอเข้าเรียนต่อที่คณะสถาปัตยกรรมศาสตร์และวิศวกรรมโยธาและภูมิสารสนเทศของมหาวิทยาลัยลูบลิยานาเพื่อศึกษารูปแบบเพิ่มเติม แต่หลังเรียนไปไม่กี่เดือนกลับลาออกกลางคันโดยเรียนไม่จบp=338

**อาชีพนางแบบช่วงต้น**

**การประกาศหาเสียงชิงตำแหน่งประธานาธิบดี 2016**

**ชีวิตส่วนตัวในช่วงการหาเสียง**
เมลาเนียเป็นคนโน้มน้าวให้ดอนัลด์หาเสียงชิงตำแหน่งประธานาธิบดีในการเลือกตั้งประธานาธิบดี 2016 จนสำเร็จในที่สุด โดยบอกกับดอนัลด์ว่าเขาจำเป็นต้องทำหรือไม่ก็เลิกพูดถึงเรื่องนี้p=22 เมื่อเริ่มหาเสียง เมลาเนียแจ้งให้สามีทราบอย่างชัดเจนว่าเธอจะไม่ถูกกดดันให้หาเสียงหรือเข้าร่วมงานต่าง ๆ และเธอจะปรากฏตัวก็ต่อเมื่อเธอต้องการเท่านั้น ทำให้เธอมีบทบาทในการหาเสียงค่อนข้างน้อย ซึ่งถือเป็นเรื่องผิดปกติสำหรับคู่สมรสของผู้สมัครชิงตำแหน่งประธานาธิบดีตั้งแต่ต้นคริสต์ศตวรรษที่ 20p=23 เธออธิบายถึงช่วงที่ไม่ปรากฏตัวโดยอ้างถึงความจำเป็นในการอยู่บ้านกับบาร์รอน ลูกชายของเธอp=339 กระนั้น กิจวัตรประจำวันของเธอถูกเปลี่ยนแปลงไปจากการหาเสียง เนื่องจากเธอต้องคำนึงถึงการจัดเตรียมด้านความปลอดภัยตอนเดินทาง และเธอไม่สามารถโพสต์เกี่ยวกับกิจกรรมของเธอทางออนไลน์แบบเรียลไทม์ได้pp=120–121 เธอเคยเป็นผู้ใช้อินสตาแกรมและทวิตเตอร์ตัวยง แต่เมื่อการหาเสียงเริ่มต้นขึ้น เธอกลับใช้บัญชีสื่อสังคมน้อยลง
ในขณะที่หลายคน รวมถึงกลุ่มคนใกล้ชิดของเขาเอง สงสัยเกี่ยวกับโอกาสของดอนัลด์ในการดำรงตำแหน่งประธานาธิบดี เมลาเนียเชื่อว่าเขาจะชนะการเลือกตั้งpp=3–4 เมลาเนียสนับสนุนให้เขาทำตามสัญชาตญาณของเขาและพูดในสิ่งที่เขาคิดว่าควรพูด ซึ่งต่างจากที่ปรึกษาของดอนัลด์  โดยมีข้อยกเว้นว่าเธอไม่ชอบที่เขาใช้ภาษาหยาบคายpp=227–228 เธอวิเคราะห์การหาเสียงอย่างใกล้ชิดจากที่บ้าน โดยติดตามผลการสำรวจและสังเกตว่าสามีของเธอโต้ตอบกับฝ่ายตรงข้ามอย่างไรp=27 เธอพูดคุยกับเขาทางโทรศัพท์เป็นประจำตลอดช่วงหาเสียง รวมถึงบทสนทนาหลังการชุมนุมแต่ละครั้ง ซึ่งเธอให้การประเมินอย่างตรงไปตรงมาว่าเขาทำได้อย่างไรpp=224, 226

**การมีส่วนร่วม**
เมลาเนีย ทรัมป์ในกิจกรรมการรณรงค์หาเสียงกับดอนัลด์และบาร์รอนในเดือนพฤศจิกายน ค.ศ. 2015

**การรายงานข่าว**
เมลาเนีย ทรัมป์ใน ค.ศ. 2016
ในวันที่ 18 กรกฎาคม 2016 เมลาเนียขึ้นพูดในการประชุมใหญ่สามัญพรรครีพับลิกัน 2016 ข้อพิพาทเกิดขึ้นหลังพบว่าคำพูดย่อหน้าหนึ่งถูกลอกเลียนมาจากคำพูดของมิเชลล์ โอบามาในการประชุมสามัญของพรรคเดโมแครต 2008p=340 เมื่อมีคนถาม เมลาเนียตอบว่าเธอเขียนเอง "ด้วยความช่วยเหลือที่น้อยที่สุดเท่าที่เป็นไปได้" แม้ว่าการหาเสียงเลือกตั้งโดยทั่วไปจะมีคนหลายคนคอยตรวจสอบคำปราศรัยดังกล่าว แต่ไม่มีใครในการหาเสียงเลือกตั้งของทรัมป์ตรวจสอบคำปราศรัยดังกล่าวเลยp=8 ดอนัลด์โกรธเจ้าหน้าที่ของเขามากและรู้สึกว่าเขาทำให้เมลาเนียผิดหวัง ในขณะที่เมลาเนียรู้สึกว่าตัวเธอเองทำให้การรณรงค์หาเสียงล้มเหลวเพราะเรื่องอื้อฉาวนี้pp=11–12 นี่เป็นสุนทรพจน์สำคัญครั้งเดียวที่เธอได้กล่าวระหว่างการรณรงค์หาเสียง สองวันต่อมา Meredith McIver นักเขียนประจำของทรัมป์ แสดงความรับผิดชอบ โดยล่าวว่าเกิดความเข้าใจผิดเมื่อเมลาเนียอ่านข้อความในสุนทรพจน์ของโอบามาเป็นตัวอย่างp=340 สุนทรพจน์ดังกล่าวยังรวมถึงถ้อยแถลงที่หายากเกี่ยวกับอดีตของเธอ ซึ่งบรรยายถึงครอบครัวของเธอในสโลวีเนียและอาชีพนางแบบในช่วงเริ่มต้นp=8 หลังกล่าวสุนทรพจน์แล้ว เมลาเนียก็อยู่ห่างจากสายตาประชาชนจนกระทั่งถึงวันเลือกตั้งp=110

**เทปแอกเซสส์ฮอลลีวูด**

**สุภาพสตรีหมายเลขหนึ่งสหรัฐสมัยแรก (ค.ศ. 2017–2021)**
เมลาเนียพบกับมิเชลล์ที่ทำเนียบขาวเมื่อ 10 พฤศจิกายน 2016
เมลาเนียถูกคาดหวังว่าจะเป็นสุภาพสตรีหมายเลขหนึ่งสหรัฐในเดือนมกราคม ค.ศ. 2017 เธอจะเป็นคนที่สองที่เกิดในต่างประเทศต่อจากหลุยส์ซา จอห์นสัน (ภรรยาของจอห์น ควินซี แอดัมส์ ที่ดำรงตำแหน่งเมื่อ ค.ศ. 1825-1829) และเป็นสุภาพสตรีหมายเลขหนึ่งสหรัฐคนแรกที่ไม่ได้เป็นพลเมืองของสหรัฐตั้งแต่เกิด และเธอยังเป็นสุภาพสตรีหมายเลขหนึ่งสหรัฐที่สูงที่สุดคือ 5 ฟุต 11 นิ้ว
เธอกล่าวว่าจะอยู่ในทรัมป์ทาวเวอร์กับลูกชายของเธอจนกว่าบาร์รอนจะเรียนจบภาคการศึกษาแล้วจึงย้ายเข้าทำเนียบขาว

**ระหว่างวาระ (ค.ศ. 2021–2025)**

**หมายเหตุ**

**อ้างอิง**

**ข้อมูล**
 isbn=978-0-385-54654-6- isbn=978-1-250-30737-8- chapter=Chapter 11: The Ever-Changing Role of First Lady- author-link3=Barbara Burrell- author-link=Mary Jordan (journalist)- pages=111–113- Cite journal |last1=Pušnik |first1=Maruša |last2=Jontes |first2=Dejan|date=2021 |title=Mediji in Spontani Nacionalizem: Primer Melanie Trump |trans-title=Media and Spontaneous Nationalism: The Case of Melania Trump |url=https://www.fdv.uni-lj.si/docs/default-source/tip/mediji-in-spontani-nacionalizem-primer-melanie-trump.pdf |journal=Teorija in Praksa |volume=58 |issue=2 |pages=464–480 |language=sl |doi=10.51936/tip.58.2.464-480 |doi-access=free |issn=0040-3598- Cite journal |last=Vidmar Horvat |first=Ksenija |date=2021 |title=Postimperialni Patriarhat In Karnevaleskna Periferija: Melania Trump V Transnacionalni Javnosti |trans-title=Post-Imperial Patriarchy and the Carnivalesque Periphery: Melania Trump Within a Transnational Public |url=https://www.fdv.uni-lj.si/docs/default-source/tip/postimperialni-patriarhat-in-karnevaleskna-periferija-melania-trump-v-transnacionalni-javnosti.pdf |journal=Teorija in Praksa |volume=58 |issue=2 |pages=447–463 |language=sl |doi=10.51936/tip.58.2.447-463 |doi-access=free |issn=0040-3598

**แหล่งข้อมูลอื่น**
  White House website-  Official website (archived March 1, 2012)- id=1514936- 101478
หมวดหมู่:บุคคลที่เกิดในปี พ.ศ. 2513
หมวดหมู่:นางแบบอเมริกัน
หมวดหมู่:นักการกุศลชาวอเมริกัน
หมวดหมู่:สุภาพสตรีหมายเลขหนึ่งของสหรัฐอเมริกา
หมวดหมู่:บุคคลที่ยังมีชีวิตอยู่
หมวดหมู่:บุคคลจากแมนแฮตตัน
หมวดหมู่:ตระกูลทรัมป์